1990R1186 — SL — 01.01.1995 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

Uradni list No page date





spremenjena z:









▼B

UREDBA SVETA (EGS) št. 1186/90

z dne 7. maja 1990

o razširitvi lestvice Skupnosti za razvrščanje trupov odraslih goved







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker Uredba (EGS) št. 1208/81 ( 4 ) določa lestvico Skupnosti za razvrščanje trupov odraslih goved; ker člen 6 navedene uredbe omejuje uporabo lestvice na določanje tržnih cen in uporabo intervencijskih ukrepov; ker napredek, dosežen pri uporabi lestvice, in pridobljene izkušnje omogočajo razmislek o njeni razširitvi na vse trupe, dane na trg; ker je treba v ta namen sprejeti določbo za proizvode, ki jih morajo razvrstiti odobrene klavnice, ki lahko same trgujejo z njimi po celotni Skupnosti v skladu z Direktivo Sveta 64/433/EGS z dne 26. junija 1964 o zdravstvenih problemih, ki zadevajo trgovanje s svežim mesom znotraj Skupnosti ( 5 ), kakor je bila nazadnje spremenjena z Direktivo 88/657/EGS ( 6 ); ker mora biti fizična ali pravna oseba, ki je opravila zakol, obveščena o rezultatu razvrščanja zaklanih živali; ker tako razvrščanje po eni strani upravičuje postavljeno ceno, po drugi pa verjetno vodi k izboljšanju kakovosti in posodabljanja proizvodnje, SPREJEL NASLEDNJO UREDBO:







Člen 1

1. Od 1. januarja 1991 so klavnice, odobrene po členu 8 Direktive 64/433/EGS, obvezane sprejeti ukrepe za zagotovitev, da se najpozneje s 1. januarjem 1992 začne razvrščanje in označevanje, v skladu z lestvico Skupnosti za razvrščanje trupov odraslih goved, ki jo uvaja Uredba (EGS) št. 1208/81, za vse trupe ali polovice živali, ki so zaklane v klavnicah, odobrenih po členu 8 Direktive 64/433/EGS, in označene z veterinarsko oznako o zdravstveni ustreznosti v skladu s členom 3 navedene direktive.

▼A1

Na Finskem se ukrepi, predpisani v prejšnjem pododstavku, začnejo izvajati s 1. januarjem 1996.

▼B

2. Po datumu, ko so ukrepi iz odstavka 1 izvedeni, se rezultati razvrščanja, opravljenega v skladu s členom 4 Uredbe (EGS) št. 1208/81, pisno sporočijo fizični ali pravni osebi, ki je opravila zakol.

Člen 2

V skladu s postopkom, določenim v členu 27 Uredbe (EGS) št. 805/68 ( 7 ), kakor je bila nazadnje spremenjena z Uredbo (EGS) št. 571/89/EGS ( 8 ), Komisija sprejme predpise za izvajanje te uredbe, zlasti za:

(a) sistem označevanja iz člena 1(1);

(b) kakršna koli odstopanja: — iz člena 5 Direktive 88/409/EGS ( 9 ) za klavnice, ki želijo omejiti svojo proizvodnjo na domač trg, — ki se lahko odobrijo državam članicam, ki to zahtevajo, za klavnice, v katerih se zakolje malo goved.

Člen 3

Države članice sprejmejo vse potrebne ukrepe za zagotovitev uporabe določb te uredbe in kaznujejo kršitve.

Člen 4

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1991.

Ta uredba je v celoti zavezujoča in se neposredno uporablja v vseh državah članicah.